দ্য লাঞ্চবক্স
চলচ্চিত্রটির শুটিং করা হয় ২০১২ সালে মুম্বাইয়ে ₹২২০ মিলিয়ন রুপির বাজেটে। ফিল্মিংয়ের পূর্বে অভিনেতারা ছয় মাস রিহার্সাল করেছেন। আরি অ্যালেক্সা ফিল্ম ক্যামেরা ব্যবহার করে ছবিটি শুট করা হয়। অনেক দৃশ্যই টুকরো টুকরো করে করা হয় যেন শেষ মুহূর্তে লোকেশন বদলালেও অসুবিধা না হয়। রিতেশ বাটরার জানান যে, ট্রেনের দৃশ্যগুলো ধারণ করা হয়েছে কেবল একটিমাত্র কম্পার্টমেন্টে এবং প্রয়োজনে স্থানীয় প্রকৃত যাত্রীদেরও ছবিতে রাখা হয়েছে।
আরভিং থালবার্গ
আরভিং গ্রান্ট থালবার্গ (ইংরেজি: Irving Grant Thalberg; ৩০শে মে ১৮৯৯ - ১৪ই সেপ্টেম্বর ১৯৩৬) ছিলেন একজন মার্কিন চলচ্চিত্র প্রযোজক। তিনি চলচ্চিত্র যুগের শুরুর বছরগুলোতে চলচ্চিত্র প্রযোজনা শুরু করেন। তার পাণ্ডুলিপি ও অভিনয়শিল্পী নির্বাচন, ব্যবস্থাপনা কর্মী সংগ্রহ, ও চলচ্চিত্র থেকে মুনাফা অর্জনের জন্য তাকে "দ্য বয় ওয়ান্ডার" বলে ডাকা হতো। তার প্রযোজিত উল্লেখযোগ্য ব্যবসাসফল চলচ্চিত্র হল "গ্র্যান্ড হোটেল", "চায়না সিজ", "ক্যামিল", "মিউটিনি অন দ্য বাউন্টি" ও "দ্য গুড আর্থ"।